## 

# ΑΠΟ ΤΗ ΡΩΜΗ ΣΤΗ ΝΕΑ ΡΩΜΗ(ΚΩΝ/ΝΟΣ Α’)

ΜΕΤΡΑ ΤΟΥ ΚΩΝ/ΝΟΥ ΓΙΑ ΤΗΝ ΑΝΟΡΘΩΣΗ ΤΟΥ ΡΩΜΑΊΚΟΥ ΚΡΑΤΟΥΣ

Α. Μεταφορά της πρωτεύουσας του Ρωμαϊκού κράτους από τη Ρώμη στο Βυζάντιο, από τη Δύση στην Ανατολή

Β. Νομιμοποίηση του χριστιανισμού

Γ. Διαχωρισμός στρατιωτικής και πολιτικής εξουσίας

Δ. Κυκλοφορία χρυσού νομίσματος για ενίσχυση της οικονομίας

ΑΙΤΙΑ ΜΕΤΑΦΟΡΑΣ ΤΗΣ ΠΡΩΤΕΥΟΥΣΑΣ ΣΤΗΝ ΑΝΑΤΟΛΗ

1.Η εξαιρετική γεωπολιτική θέση του Βυζαντίου στο σταυροδρόμι Ασίας και Ευρώπης ,Ευξείνου Πόντου και Μεσογείου.

2.Η θέση αυτή ευνοεί το εμπόριο και τη ναυτιλία.

3.Η Ανατολή είχε ανεπτυγμένο πληθυσμό και οικονομία σε αντίθεση με την παρακμή της Δύσης.

4.Οι χριστιανοί ,στους οποίους στηριζόταν ο Κων/νος για την ανάπτυξη του κράτους ήταν περισσότεροι στην Ανατολή.

5.Από τη νέα πρωτεύουσα ο αυτοκράτορας θα μπορούσε να επέμβει στις συγκρούσεις μεταξύ των χριστιανών.

6.Από το Βυζάντιο μπορούσε να αποκρούσει ευκολότερα τους Γότθους (από το Δούναβη) και τους Πέρσες (από τον Ευφράτη).

ΑΝΟΙΚΟΔΟΜΗΣΗ ΤΗΣ ΚΩΝΣΤΑΝΤΙΝΟΥΠΟΛΗΣ

Ο Κωνσταντίνος οικοδόμησε τη νέα πρωτεύουσα πάνω στα πρότυπα της Ρώμης: έφτιαξε τείχη, το Ιερόν Παλάτιον, το κτίριο της Συγκλήτου, το φόρουμ του Κων/νου, λεωφόρους, θέρμες ,δεξαμενές και τη στόλισε με έργα τέχνης από όλη την αυτοκρατορία. Αυτά τα έργα δείχνουν το ρωμαΪκό παρελθόν της πόλης. Αντιθέτως οι εκκλησίες που έφτιαξε παραπέμπουν στο χριστιανικό μέλλον της ,καθώς και της αυτοκρατορίας.(Ο Κων/νος έχτισε την πρώτη Αγία Σοφία που κάηκε στη στάση του Νίκα).

ΧΑΡΑΚΤΗΡΑΣ ΤΗΣ ΚΩΝ/ΠΟΛΗΣ

Τα εγκαίνια της νέας πρωτεύουσας έγιναν το 330 και από εδώ αρχίζει η Βυζαντινή αυτοκρατορία. Ο αυτοκράτορας την ονόμασε Νέα Ρώμη, ο λαός την είπε Κωνσταντίνου Πόλι, Βασιλεύουσα ,Βασιλίδα των πόλεων ή απλά Πόλη. Οι εκκλησίες της έδωσαν χαρακτηριστικά χριστιανικής πόλης.

ΘΡΗΣΚΕΥΤΙΚΗ ΠΟΛΙΤΙΚΗ ΤΟΥ ΚΩΝΣΤΑΝΤΙΝΟΥ

Ο Κωνσταντίνος υποστήριξε τους χριστιανούς γιατί ήταν πολυπληθείς, εργατικοί, νομοταγείς και ηθικά στοιχεία. Υπολόγιζε σ’ αυτούς για την ανάπτυξη της αυτοκρατορίας. Την εύνοιά του έδειξε με τους εξής τρόπους: Α. Έβαλε το χριστόγραμμα στα στρατιωτικά λάβαρα ,γιατί πολλοί στρατιώτες ήταν χριστιανοί και ήθελε να τονώσει το ηθικό τους. Έβαλε επίσης το χριστόγραμμα στα νομίσματα.

Β. Υπέγραψε το διάταγμα των Μεδιολάνων που παρείχε ανεξιθρησκεία, ουσιαστικά όμως ευνοούσε τους χριστιανούς που διώκονταν και με αυτόν τον τρόπο νομιμοποιούνταν.

Γ. Ο ίδιος ο Κων/νος συγκάλεσε στη Νίκαια της Βιθυνίας τη Α’ Οικουμενική Σύνοδο για να αντιμετωπίσει την αίρεση του Αρειανισμού. Για τον Κων/νο η ειρήνη στην εκκλησία ισοδυναμούσε με την ειρήνη στην αυτοκρατορία και την ανάπτυξη του κράτους.

ΘΡΗΣΚΕΥΤΙΚΗ ΣΤΑΣΗ ΤΟΥ ΚΩΝΣΤΑΝΤΙΝΟΥ

Ο Κωνσταντίνος κρίνεται ως ευφυής και διορατικός πολιτικός και γιατί ίδρυσε την Κων/λη και γιατί υποστήριξε τους χριστιανούς.

Δεν μπορούμε να ξέρουμε αν όντως πίστευε στο Χριστό και αν επηρεάστηκε από τη χριστιανή μητέρα του την Αγία Ελένη .Ακόμα κι αν συνέβαινε αυτό, οπωσδήποτε δεν μπορούσε να αγνοήσει τα εκατομμύρια των ειδωλολατρών υπηκόων του. Γι’αυτό όσο ζούσε ήταν αρχιερέας της Ρωμαϊκής θεότητας του ήλιου Sol Invictus(ακατανίκητος ήλιος).Χριστιανός βαπτίστηκε λίγο πριν πεθάνει και η εκκλησία τον ανακήρυξε άγιο λόγω των ευεργεσιών που της πρόσφερε.